text: বালিথায় স্ত্রীকে পিটিয়ে পা ভেঙে দেওয়ার অভিযোগ - ডেইলি সাতক্ষীরা
  Home » বালিথায় স্ত্রীকে পিটিয়ে পা ভেঙে দেওয়ার অভিযোগ
  জানু ১৪, ২০২১ 0 মন্তব্য 548 ভিউ
  নিজস্ব প্রতিনিধি : সদরের বালিথায় তুচ্ছ ঘটনায় স্ত্রীকে পিটিয়ে পা ভেঙে দেওয়ার অভিযোগ উঠেছে স্বামীর বিরুদ্ধে। এঘটনায় প্রতিকার চেয়ে ভুক্তভোগীর ভাই সাতক্ষীরা সদর থানায় একটি লিখিত অভিযোগ দায়ের করেছেন।
  অভিযোগ সূত্রে জানা গেছে, বালিথা শেখপাড়া গ্রামের মৃত রুস্তম আলী শেখের পুত্র রুহুল আমিন পরিবারের খুটি নাটি বিষয়ে প্রায় তার স্ত্রী দুই সন্তানের জননী শাহিদা খাতুনকে মারপিট এবং নির্যাতন করে আসছে। কিন্তু সন্তানদের কথা চিন্তা করে শাহিদা খাতুন দীর্ঘদিন ধরে এ নির্যাতন সহ্য করে আসছিল। কিন্তু ১৩ জানুয়ারি সন্ধ্যায় পারিবারিক বিষয়ে কথাকাটাকাটির এক পর্যায়ে রুহুল আমিন তার স্ত্রী শাহিদা খাতুনের চুলের মুঠি ধরে মারপিট শুরু করে। সে সময় রুহুল আমিন পাশে থাকা কাঠের চলা দিয়ে দুই পায়ে পিটিয়ে রক্তাক্ত জখম করে। এতে শাহিদা খাতুনের ডান পা ভেঙে মারাত্মক জখম প্রাপ্ত হয়। এ সময় শাহিদা খাতুন মাটিতে পড়ে গেলে তাকে শ^াসরোধ করে হত্যার করে। সে সময় স্থানীয়রা এগিয়ে এসে তাকে প্রাণে রক্ষা করে। স্থানীয়দের মাধ্যমে সংবাদ পেয়ে তার ভাই হযরত আলী ঘটনাস্থলে পৌছে শাহিদা খাতুন কে উদ্ধার করে সাতক্ষীরা সদর হাসপাতালে ভর্তি করে। বর্তমানে শাহিদা খাতুনের ডান পায়ের হাড় ভেঙে মারাত্মক জখম হয়ে বলে কর্তব্যরত চিকিৎসক জানিয়েছেন। এঘটনার রুহুল আমিনের শাস্তি দাবি করে ভুক্তভোগীর ভাই হযরত আলী সাতক্ষীরা সদর থানায় একটি লিখিত অভিযোগ দায়ের করেছেন।